wickkiey/tamil-wikipedia-chunked huggingface dataset:
# தெர்னாத்தே சுல்தானகம்

## அரசு மரபு

| ஆட்சி |  |  |
| --- | --- | --- |
| பாப் மசூர் மலாமோ | 1257 - 1277 |  |
| போயித் [ஜமீன் கத்ரத்] | 1277 - 1284 |  |
| கொமாலா அபூ சஈது [சியாலே] | 1284 - 1298 |  |
| வக்குக்கு [கலாவாத்தா] | 1298 - 1304 |  |
| ஙரா மலாமோ [கொமாலா] | 1304 - 1317 |  |
| பத்சராஙா மலாமோ [ஐத்சி] | 1317 - 1322 |  |
| சிலி ஆயியா [சிடாங் ஆரிப் மலாமோ] | 1322 - 1331 |  |
| பாஞ்சி மலாமோ [ஆஅலி] | 1331 - 1332 |  |
| ஷாஹ் அலாம் | 1332 - 1343 |  |
| துலு மலாமோ [புலு] | 1343 - 1347 |  |
| கியே மவிஜி [புகாயாத்தி I] | 1347 - 1350 |  |
| ஙொலோமா காயா [முகம்மது ஷாஹ்] | 1350 - 1357 |  |
| மமோலி [மொமோலே] | 1357 - 1359 |  |
| காப்பி மலாமோ I [முகம்மது பக்கர்] | 1359 - 1372 |  |
| காப்பி பாகுனா I | 1372 - 1377 |  |
| கொமாலா புலு [பெஸ்ஸி முகம்மது ஹஸ்ஸான்] | 1377 - 1432 |  |
| மர்ஹூம் [காப்பி பாகுனா II] | 1432 - 1486 |  |
| சைனுல் ஆபிதீன் | 1486 - 1500 |  |
| பயானுல்லாஹ் | 1500 - 1522 |  |
| ஹிதாயத்துல்லாஹ் | 1522 - 1529 |  |
| அபூ ஹயாத் | 1529 - 1533 |  |
| தபரீஜீ | 1533 - 1534 |  |
| கைருன் ஜமீல் | 1535 - 1570 |  |
| பாபுல்லாஹ் தாத்து ஷாஹ் | 1570 - 1583 |  |
| சஈது பரக்காத் ஷாஹ் | 1583 - 1606 |  |
| முளப்பர் ஷாஹ் I | 1607 - 1627 |  |
| ஹம்சா | 1627 - 1648 |  |
| மந்தர் ஷாஹ் [மன்ளர்சாகா] | 1648 - 1650 |  |
| மனிள்கா | 1650 - 1655 |  |
| மந்தர் ஷாஹ் | 1655 - 1675 |  |
| சிவோரி | 1675 - 1689 |  |
| சஈது பத்ஹுல்லாஹ் | 1689 - 1714 |  |
| அமீர் இசுக்கந்தர் சுல்கர்னைன் சைபுத்தீன் | 1714 - 1751 |  |
| அயான் ஷாஹ் | 1751 - 1754 |  |
| ஷாஹ் மர்ளான் | 1755 - 1763 |  |
| ஜலாலுத்தீன் | 1763 - 1774 |  |
| ஹாரூன் ஷாஹ் | 1774 - 1781 |  |
| அஹ்ரால் | 1781 - 1796 |  |
| முகம்மது யாசீன் | 1796 - 1801 |  |
| முகம்மது அலீ | 1807 - 1821 |  |
| முகம்மது சர்மோலி | 1821 - 1823 |  |
| முகம்மது சைன் | 1823 - 1859 |  |
| முகம்மது அர்சத் | 1859 - 1876 |  |
| அயான்ஹார் | 1879 - 1900 |  |
| முகம்மது இல்காம் [கொலானோ அரா ரிமோயி] | 1900 - 1902 |  |
| ஹாஜி முகம்மது உஸ்மான் ஷாஹ் | 1902 - 1914 |  |
| இசுக்கந்தர் முகம்மது ஜாபிர் ஷாஹ் | 1927 - 1975 |  |
| ஹாஜி முளப்பர் ஷாஹ் II [கலாநிதி முளப்பர் ஷாஹ்] | 1975–தற்காலம் | } |  
தெர்னாத்தேவை ஆட்சி செய்த அரச மரபும், தெர்னாத்தே சுல்தானகமும் தற்போதும் இருந்தாலும், அவர்கள் தற்காலத்தில் ஆட்சி அதிகாரங்களைக் கொண்டோராக இல்லை. தெர்னாத்தேயின் முதலாவது மன்னர் பாப் மசூர் மலாமோ முதல், 13 ஆம் நூற்றாண்டிலிருந்து இன்று வரை ஒரே அரச மரபினரே தெர்னாத்தே ஆட்சியாளர்களாக இருந்து வருகின்றனர். **சுல்தான் கலாநிதி ஹாஜி முளப்பர் II ஷாஹ்** 1975 முதல் இதன் சுல்தானாக இருந்து வருகிறார்.
# தெர்னாத்தே சுல்தானகம்

## அரண்மனை

தற்போதிருக்கும் தெர்னாத்தே அரண்மனை 1796 இல் கட்டப்பட்டது. இதன் ஒரு பகுதி ஓர் அருங்காட்சியகமாகவும், மறு பகுதி சுல்தானின் இருப்பிடமாகவும் இருந்து வருகிறது. இந்த அருங்காட்சியகத்தில் 1257 முதல் ஆட்சி செய்த தெர்னாத்தே அரச மரபினரின் பொருட்களும், போர்த்துக்கேய மற்றும் ஒல்லாந்தத் தலைக் கவசங்கள், வாட்கள், கவசங்கள், முன்னைய சுல்தான்களின் ஞாபகச் சின்னங்கள் போன்றவை காணப்படுகின்றன.
# தெர்னாத்தே சுல்தானகம்

## மேலும் பார்க்க

- சுன்னி முஸ்லிம் அரச மரபுகளின் பட்டியல்
# மகாநகர் டெலிபோன் நிகம்

## நலிவு நிலை

இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.
# மகாநகர் டெலிபோன் நிகம்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# அன்னா (புதிய ஏற்பாட்டு நபர்)

ஆலயத்தில் கானிக்கையாக்கப்பட்ட போது அன்னா.]]
**அன்னா** (, ) அல்லது **இறைவாக்கினரான அன்னா** என்பவர் விவிலியத்தின் லூக்கா நற்செய்தியில் மட்டும் வரும் நபர் ஆவார். அன்நற்செய்தியின் படி இவர் வயது முதிர்ந்த இறைவாக்கினர். யூத வழக்கப்படி குழந்தை இயேசு ஆலயத்தில் அர்ப்பணிக்கப்பட்ட போது இவர் அங்கு வந்து குழந்தையைப்பற்றிப் பேசினார். இந்நிகழ்வு லூக்கா 2:36-38இல் விவரிக்கப்பட்டுள்ளது.
# அன்னா (புதிய ஏற்பாட்டு நபர்)

## புதிய ஏற்பாட்டில்

நற்செய்தியில் இவர் இடம்பெறும் நிகழ்வு பின்வருமாறு:  
இப்பகுதியிலிருந்து அன்னாவைப்பற்றிய பின்வரும் தகவல்கள் கிடைக்கின்றன
- இவர் ஒரு இறைவாக்கினர்.
- இவர் ஆசேர் குலத்தைச் சேர்ந்தவர்.
- இவரின் தந்தை பானுவேல்.
- இவர் வயது முதிர்ந்தவர். இவரின் வயது எண்பத்து நான்கு.
- இவர் மணமாகி ஏழு ஆண்டுகள் கணவரோடு வாழ்ந்தபின் கைம்பெண் ஆனவர்.
- இவர் யூத பற்றுறுதியாளர். இவர் கோவிலைவிட்டு நீங்காமல் நோன்பிருந்து மன்றாடி அல்லும் பகலும் திருப்பணி செய்துவந்தார்.
# அன்னா (புதிய ஏற்பாட்டு நபர்)

## திருச்சபை மரபு

கத்தோலிக்க திருச்சபையில் இவர் ஒரு புனிதராக ஏற்கப்படுகின்றார். இவரின் விழா நாள் ஆண்டவரைக் காணிக்கையாக அர்ப்பணித்தல் விழாவின் அடுத்த நாளான பெப்ருவரி 3 ஆகும்.
# கும்பிடுபூச்சி

**கும்பிடுப்பூச்சி** அல்லது**தயிர்க்கடை பூச்சி** **இடையன் பூச்சி** என்பது வெட்டுக்கிளிகள் போன்ற இனத்தைச் சேர்ந்த ஒருவகை பூச்சியினமாகும். பிறப் பூச்சிகளைப் போலக் கும்பிடுப்பூச்சிகளுக்கும் மூன்று அடுக்கு உடலமைப்பு உள்ளது. அதாவது தலை, நெஞ்சுக்கூடு மற்றும் அடிவயிறு பகுதி. பெண் கும்பிடுப்பூச்சிகள் ஆண் கும்பிடுப்பூச்சிகளை விட உடலமைப்பில் பெரிதாகவும், வலிமையானதாகவும் காணப்படும்.
# கும்பிடுபூச்சி

## பெயர் விளக்கம்

**கும்பிடுப்பூச்சி** தன் முன்னங்கால்களை நீட்டிக் கொண்டு நிற்பது வழக்கம். இதனால், அப்பூச்சி பார்ப்பதற்கு கும்பிடுவதைப் போல தோன்றும், எனவே அப்பூச்சியைக் கும்பிடுப்பூச்சி என்று அழைப்பது வழக்கம். மேலும், தமிழ் மக்களுக்கு இடையே அப்பூச்சியைப் **பெருமாள் பூச்சி** என்றழைப்பதும் வழக்கமான ஒன்றாகும்.
# கும்பிடுபூச்சி

## விளக்கம்

கும்பிடுபூச்சிகள் பொதுவாக பச்சை, பழுப்பு போன்ற நிறங்களில் தாவரங்களில் உருமறைப்புத் தோற்றத்துடன் காணப்படும். இது வேட்டையாடிப் பூச்சி ஆகும். இதன் வலுவான, முட்களைக் கொண்ட முன்னங்கால்களைக் கொண்டு, பிற பூச்சிகளை வேட்டையாடுகிறது. உட்கார்ந்தபடியும் பறந்தபடியும் இவை இரையைப் பிடிக்கும் திறன் கொண்டவை. இந்தப் பூச்சியில் சிறியது முதல் பெரியதுவரை பல்வேறு வகைகள் உண்டு. தோட்டப் பகுதிகள், புல்வெளிகள், காட்டுப் பகுதிகளில் தென்படும். தனியாகவே இருக்கும். இரவில் சுறுசுறுப்பாகக் காணப்படும், பகலிலும் தென்படக்கூடியன. ஒளியை நோக்கி ஈர்க்கப்படும்.  
சில இளம் கும்பிடு பூச்சிகள் கறுப்பும் பச்சையும் கலந்ததாக இருப்பதுண்டு. இளமையாக இருக்கும்போது ஒரு நிறத்திலும் வளர்ந்த பிறகு வேறொரு நிறத்தை அடைவதும் பூச்சிகளில் இயல்பு. இளம்பூச்சிகளுக்குப் பொதுவாக இறக்கை இருக்காது. இதனால் இளம் பூச்சிகள் பார்ப்பதற்கு சற்றே நீண்ட கட்டெறும்பைப் போன்று இருக்கும்.
# கும்பிடுபூச்சி

## மூலம்

-
-
-
- Checklist of Mantodea originally compiled by the Los Angeles County Museum
- Tree of Life — Mantodea
# வார்ப்புரு:ASN/doc

**Template:ASN** generates an external link to a page at the Aviation Safety Network website containing a list of aircraft accidents related to a particular airport. These links can be found in airport articles and are also used as a reference for the IATA airport code.
# வார்ப்புரு:ASN/doc

## Usage

The template requires one unnamed parameter which should contain the IATA airport location identifier.  
| } |
| --- |  
An optional second unnamed parameter can be used to display the airport name in place of the identifier.  
| } |
| --- |
# டெலி சுல்தானகம்

, செர்டாங் இளவரசர்கள்]]  
**டெலி** (*Deli*) என்பது கிழக்கு சுமாத்திராவில் 1630 இல் வெறும் 1,820&nbsp;km² பரப்பளவில் தாலிக் என்பவரால் தோற்றுவிக்கப்பட்ட ஓர் அரசு ஆகும். 1630 முதல் 1814 வரை ஒரு சிற்றரசாக இருந்த இவ்வரசு, 1814 இல் சியாக் சுல்தானகத்திடமிருந்து விடுதலை பெற்று ஒரு தனி சுல்தானகமாகியது.  
15 ஆம் நூற்றாண்டின் நடுப்பகுதியில் அச்சேயின் ஆட்சியாளர் இசுலாத்தைத் தழுவிக் கொண்டார். அச்சே சுல்தானகத்தின் ஆட்சியாளர் அலீ முகாயத் ஷாஹ் 1520 இலிருந்து வடக்கு சுமாத்திராவில் தன்னுடைய ஆதிக்கத்தை விரிவுபடுத்தத் தொடங்கினார். பின்னர், அச்சே சுல்தான் இசுக்கந்தர் முடா பல்வேறு அரசுகளையும் வெற்றி கொண்டு தன் அதிகாரத்தை வலுப்படுத்தினார். 1612 இல், டெலி சுல்தானகத்தைப் படை வலிமையால் வென்ற அச்சே சுல்தானகம், டெலியைத் தன்னுடன் இணைத்துக் கொண்டது. டெலியின் ஒரு பகுதி ஏற்கனவே சியாக் சுல்தானகத்தின் கட்டுப்பாட்டில் வந்திருந்தது. எனினும், 1861 இல் இது தொடர்பிற் தலையிட்ட ஒல்லாந்தர் அச்சே மற்றும் சியாக் சுல்தானகங்களிடமிருந்து விடுதலை பெற்ற அரசாக டெலியை அங்கீகரித்தனர்.  
தற்காலத்தில் இது இந்தோனேசியாவின் ஒரு பகுதியாக உள்ளது.
# டெலி சுல்தானகம்

## மேலும் பார்க்க

- டெலி செர்டாங் மாவட்டம்
- மேடான்  
- J.M. Barwise and N.J. White. *A Traveller’s History of Southeast Asia*. New York: Interlink Books, 2002.
- M.C. Ricklefs. *A History of Modern Indonesia Since c. 1300*, 2nd ed. Stanford: Stanford University Press, 1994.
# டெலி சுல்தானகம்

## வெளித்தொடுப்புகள்

- The History of Sumatra by William Marsden, ca. 1800
# மறைஞான தேசிகர்

**மறைஞான தேசிகர்** 16 ஆம் நூற்றாண்டில் வாழ்ந்த சைவசித்தாந்தப் பெரியார். இவர் குகை மறைஞான தேசிகன் என இவரது நூல் ஒன்றில் குறிப்பிடப்படுகிறார். சிதம்பரம் கண்கட்டி மறைஞான பண்டாரம் இவரது ஆசிரியர். அந்தப் பண்டாரம் இருந்த மடத்தின் தலைவராகச் சிலகாலம் இருந்தவர்.  
சிவஞான சித்தியார் சுபபக்க உரை, தம்மாசிரியர் செய்த சிவதருமோத்தர உரை, பதிபசுபாசத் தொகை உரை என்னும் மூன்று உரை நூல்களைச் செய்தவர். சிவபுண்ணியத் தெளிவு என்னும் நூலும் இவர் செய்தாகத் தெரிகிறது.
- இவர் சீர்காழி அந்தணர். ஆளவந்த வள்ளல் சந்தானத்தைச் சேர்ந்தவர்.
# மறைஞான தேசிகர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# இந்திரகிரி அரசு

**இந்திரகிரி அரசு** அல்லது **இந்திரகிரி சுல்தானகம்** என்பது தற்காலத்தில் இந்தோனேசியாவின் ரியாவு மாகாணத்தின் இந்திரகிரி ஹிலிர் மாவட்டம், இந்திரகிரி ஹுலு மாவட்டம் என்பவற்றை உள்ளடக்கிய பகுதியிலிருந்த ஒரு மலாய சுல்தானகம் ஆகும். இவ்வரசு ஒரு காலத்தில் பகாருயுங் அரசின் கீழ் ஒரு சிற்றரசாக இருந்தது. எனினும், பிற்காலத்தில் ஜம்பி சுல்தானகம், சியாக் சுல்தானகம், அச்சே சுல்தானகம் என்பவற்றுடன் ஆதிக்கப் போட்டியில் ஈடுபட்டது.
# இந்திரகிரி அரசு

## பெயர்க் காரணம்

இந்திரகிரி என்னும் பெயர் சமசுக்கிருத மொழியிலிருந்து பெறப்பட்டதாகும். இங்கே *இந்திரா* என்பதன் பொருள் மன்னர் என்பதாகும். *கிரி* என்பதன் பொருள் மலை அல்லது உயர் தகைமை என்பதாகும். எனவே *இந்திரகிரி* என்பதன் பொருள் *மலையரசன்* என்பதாகும்.
# இந்திரகிரி அரசு

## தோற்றம்

1515 ஆம் ஆண்டு வரை இந்திரகிரி அரசும் அதன் துறைமுகப் பகுதியும் மினங்கபாவு மன்னரின் ஆளுகைக்குட்பட்ட சிற்றரசாகவே இருந்தது. பின்னர் இந்திரகிரியின் உள்ளேயும் வெளிநாட்டினருடனும் தொடர்புகளைப் பேணுவதற்குரிய அதிகாரம் வழங்கப்பட்டது. அதன் பின்னரேயே இந்திரகிரி ஓர் இறைமையுள்ள சுல்தானகமாக மாறியது.  
இவ்வரசு அமைந்த பகுதி குவாந்தான் அரசுடன் கடல் எல்லையைக் கொண்டிருந்தது. சுமாத்திராவின் உட்பகுதியில் அமைந்திருந்த மினங்கபாவு அரசின் உற்பத்திப் பொருட்களை விற்பனை செய்து வெளிநாடுகளுக்குக் கொண்டு செல்வதற்கான துறைமுகப் பகுதியாகவும் இது விளங்கியது. இதன் எல்லை சுமாத்திராவின் உள்ளே பத்தூர் ஏரி வரையும் கிழக்கு சுமாத்திராப் பகுதிகளும் உள்ளடங்கியதாகக் காணப்பட்டது.
# இந்திரகிரி அரசு

## வெளித்தொடுப்புகள்

- Sejarah Kerajaan Indragiri di MelayuOnline.com
# சித்தியார் சுபபக்க உரை

**சித்தியார் சுபபக்க உரை** 16 ஆம் நூற்றாண்டில் தோன்றிய நூல் .திருக்கயிலாய பரம்பரை வேளாக்குறிச்சி ஆதீன சீடர் மறைஞான தேசிகர் செய்த மூன்று உரை நூல்களில் ஒன்று.  
உரைநூலுக்குத் தொடக்கமாக ஆனைமுகனைப் போற்றும் காப்புச்செய்யுள் ஒன்று உள்ளது. அவ்வாறே இறுதியிலும் 3 பாடல்கள் உள்ளன. இவை இவரது பாடல்கள். இறுதிப்பாடலைப் பிற்காலத்தவர் இவரைப் போற்றும் பாடலாகப் போற்றுகின்றனர். அந்தப் பாடல்:
:நிலையுடைய அனுதினமும் நினை,எனது மனமே
:தொலைவில்அருள் தரும்,அகலும் மலமுமுறு துயரும்
:மலைவுடைய உனதுமட மதியுடைய அருளும்
:உலைவில்மறை ஞானமுனி உரைசெய்திரு மொழியே  
மறைஞான தேசிகர் தம் உரையில் வேறுபட்ட மொழிகள் சிலவற்றைக் குறிப்பிடுகிறார். வடமொழி, பிராகிருதம், சௌரசேனி மாகதம், பைசாசி, சூசிகா பைசாசி, அவப் பிரம்சம், தேசி – என்பன. வடமொழி ஆகமங்கள் 42, புராணங்கள் 15, பிற சைவ சாத்திரங்கள் 23, தூத்திரம் 2, தருக்கம் 1 ஆகியவை இவரது உரையில் குறிப்பிடப்படுவதால் இவர் வடமொழியிலும் வல்லவர் என்பது புலனாகிறது. தமிழிலுள்ள பல இலக்கண நூல்களையும் சைவ நூல்களையும் இவர் உரையில் சுட்டி எடுத்துக்காட்டியுள்ளார்.  
*சித்தியார் பரபக்க உரை* என்னும் நூலை இவரது மாணாக்கர் நிரம்ப அழகிய தேசிகர்
செய்துள்ளார்.
# சித்தியார் சுபபக்க உரை

## உரையில் ஒரு பகுதி

:சுபபக்கமானது முன்னூலாகிய சிவஞான போதத்தின் கருத்தினையும், வழிநூலாகிய சூத்திரம் சூரணி வெண்பா இவைகளையும் சிவாகமங்களையும் முற்றும் நோக்கி அவ்வழியே பன்னிரண்டு சூத்திரமாகச் செய்தது என அறிக.
# சித்தியார் சுபபக்க உரை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் & மூன்றாம் பாகம், பதிப்பு 2005
# பிரேமலோகா

***பிரேமலோகா*** 1987 ஆம் ஆண்டு வெளியான கன்னடத் திரைப்படம். இத்திரைப்படத்தில் ரவிச்சந்திரன், ஜூகி சாவலா, லீலாவதி ஆகியோர் நடித்துள்ளனர். பிரேமலோகா என்றால் காதல் உலகம் என்று பொருள். கன்னட மொழியில் வெளியாகி பெருவெற்றியடைந்த இத்திரைப்படம், தமிழில் *பருவ காலம்* எனவும் தெலுங்கில் *பிரேமலோகம்* எனவும் மொழிமாற்றம் செய்து வெளியானது.
# பொறியியல் துறைகளின் பட்டியல்

**பொறியியல்** (ஆங்கிலம்:engineering) என்பது அறிவியல் கோட்பாடுகளைத் திறமுடன் பயன்படுத்தி தக்க முறையில் இயற்கை வளங்களை மனித பயன்பாட்டிற்காக மாற்றும் தொழிற் கலையாகும். சமகாலத்தில், பொறியியல் துறைகளான குடிசார் பொறியியல், இயந்திரவியல் பொறியியல், வேதிப் பொறியியல் மற்றும் மின்பொறியியல் போன்றவை முக்கிய அடிப்படை துறைகளை கொண்டுள்ளதாக கருதப்படுகிறது. பலதரப்பட்ட பொறியியல் துணை துறைகள் மற்றும் பலதுறை பாடங்கள் முக்கிய பொறியியல் கிளைகள் இருந்து செறிவு, சேர்க்கைகள் அல்லது நீட்டிப்புகளை மூலம் பெறப்பட்டுள்ளன.
# பொறியியல் துறைகளின் பட்டியல்

## குடிசார் பொறியியல்

குடிசார் பொறியியல் வடிவமைப்பு, கட்டுமானம், இயல்பியல் மற்றும் இயற்கை கட்டுமான சூழல்களின் பராமரிப்பு ஆகியவற்றை உள்ளடக்கியுள்ளது.  
| துணை துறை | நோக்கம் | முக்கிய அம்சங்கள் |
| --- | --- | --- |
| கட்டமைப்புப் பொறியியல் | பல்வேறு வகையான சுமைகளைத் தாங்கும் நோக்கிலான கட்டமைப்பு முறைமைகளின் வடிவமைப்பு தொடர்பான பொறியியல் துறை. | * நிலநடுக்க பொறியியல், கட்டமைப்புகள் நில அதிர்வு ஏற்றத்திற்கு உட்படும்போது அதன் நடத்தை பற்றிய பொறியியல் அறிவு.
* காற்றுப் பொறியியல், காற்று பகுப்பாய்வு மற்றும் உள்ளமைக்கப்பட்ட சூழலின் விளைவுகள்
* கட்டடக்கலை பொறியியல், வடிவமைப்பு மற்றும் கட்டுமானம் கட்டமைப்பில் பொறியியல் கொள்கைகள் பயன்பாடு.
* கடல் பொறியியல், கடல் அமைப்புகள் வடிவமைப்பு |
| சுற்றுச்சூழல் பொறியியல் | சுற்றுச்சூழல் மேம்பாடு மற்றும் பாதுகாப்பில் பொறியியலின் பயன்பாடு | * சூழ்நிலை பொறியியல், சுற்றுச்சூழலின் வடிவமைப்பு, கண்காணிப்பு மற்றும் கட்டுமானம்
* தீ பாதுகாப்பு பொறியியல், தீ மற்றும் புகையில் இருந்து மக்கள் மற்றும் சூழலிலை பாதுகாக்கும் பொறியியலின் பயன்பாடு
*சுகாதார பொறியியல், மனித சமூகத்தின் சுகாதாரத்தை மேம்படுத்தும் முறைகளின் பொறியியல் பயன்பாடு
*நீர்மப் பொறியியல், திரவங்களின் ஓட்டம், பயணப்படி மற்றும் கழிவுநீர் ஓட்டம் தொடர்புடைய ஒரு பொறியியலின் துறையாகும்.
* மாநகர அல்லது நகர பொறியியல், நீர் மற்றும் கழிவு மேலாண்மை, போக்குவரத்து வலையமைப்புகள், துணைப்பிரிவுகள், தகவல் தொடர்பு, நீர், நீரோட்டங்கள், போன்ற நகராட்சி பிரச்சினைகளை களையப் பயன்படுத்தப்படும் குடிசார் பொறியியலின் பயன்பாடு. |
| நிலத்தொழில்நுட்பப் பொறியியல் | இது புவியுடன் தொடர்புடைய பொருட்களின் பொறியியற் செயல்பாட்டை விளக்குகிறது. | *சுரங்க பொறியியல், பூவி மூல பொருட்களின் ஆய்வு, பிரித்தெடுத்தல் மற்றும் பதப்படுத்துதல் |
| போக்குவரத்துப் பொறியியல் | மக்களும் பொருட்களும் பாதுகாப்பானதும், செயற்றிறன் கொண்டதுமான முறையில் போக்குவரத்துச் செய்வதற்கான அறிவியலோடு தொடர்புள்ள ஒரு பொறியியல் துறையாகும். | *வாகன பொறியியல், போக்குவரத்து தேவையான உள்கட்டமைப்பு மீது கவனம் செலுத்தும் போக்குவரத்து பொறியியல் ஒரு கிளை.
*நெடுஞ்சாலை பொறியியல்
*ரயில்வே அமைப்பு பொறியியல் |
# பொறியியல் துறைகளின் பட்டியல்

## இயந்திரவியல் பொறியியல்

இயந்திரவியல் பொறியியல் பௌதீக கோட்பாடுகளை அடிப்படையாகக் கொண்டு கருவிகளை அல்லது இயந்திரங்களை வடிவமைத்தல், தயாரித்தல், பராமரித்தல், பயன்படுத்துதல் போன்றவை இத்த்துறையின் கீழ் அடங்கும்.  
| துணை துறை | நோக்கம் | முக்கிய அம்சங்கள் |
| --- | --- | --- |
| விண்வெளி பொறியியல் | விண்வெளி பொறியியல் | வானூர்தி மற்றும் விண்கலம் குறித்த வடிவமைப்பு, கட்டமைப்பு மற்றும் அறிவியலின் முதன்மை பொறியியல் பிரிவாகும். இது இரு முதன்மையான ஒன்றையொன்று மேற்பொருந்திய பிரிவுகளைக் கொண்டுள்ளது. வானூர்திப் பொறியியல் மற்றும் விண்கலப் பொறியியல். முன்னது புவியின் வளிமண்டலத்தில் இயங்கும் வானூர்திகளைப் பற்றியும் மற்றது புவியின் வளிமண்டலத்திற்கு வெளியே விண்வெளியில் இயங்கும் விண்கலங்களைக் குறித்துமான கல்வியாகும். |
| ஒலிம பொறியியல் | அதிர்வுகளேக் கையாளுதல் மற்றும் கட்டுப்படுத்தல் சம்பந்தப்பட்டது. குறிப்பாக அதிர்வு தனிமையாக்கல் மற்றும் தேவையற்ற ஒலிகளைக் குறைத்தல். |  |
| உற்பத்திப் பொறியியல் | உற்பத்திப் பொறியியல் என்பது தொழிற்சாலைகளில் உருவாகும் பொருட்களின் உற்பத்தி முறைகள், பொருட்களின் உற்பத்திக்குப் பயன்படும் சாதனங்கள், உற்பத்தி சாதனங்களை ஆராய்ந்து தெளிவு செய்யும் வழிகள், மேலாண்மை நெறிகள் செயல்பாடுகள், இயந்திரங்கள், கருவிகள் மற்றும் உபகரணங்கள் கையாள்வது போன்றவற்றை இப்படிப்பின் மூலம் அறிந்து கொள்ளுதல். |  |
| வெப்ப பொறியியல் | வெப்பம் அல்லது குளிர்ச்சி தொடர்பான செயல்பாடுகள், உபகரணங்கள், அல்லது மூடப்பட்ட சூழல்களின் நிலைகளை விளக்குவது. |  |
| வாகன பொறியியல் | உந்து மற்றும் கட்டுப்பாட்டு வாகனத்தின் அமைப்புகள் மற்றும் உபகரணங்களின் வடிவமைப்பு, உற்பத்தி மற்றும் செயல்பாடு | *தானியங்கி பொறியியல், மோட்டார் சைக்கிள்கள், வாகனங்கள், பஸ்கள் மற்றும் லாரிகள் வடிவமைப்பு, செயல்பாடு மற்றும் உற்பத்தி.
*கடல் சார் கட்டமைப்பு, கடல்சார் வாகனங்கள் மற்றும் அமைப்புகளின் வடிவமைப்பு, செயல்பாடு, கட்டுமானம் மற்றும் உதவி. |
# பொறியியல் துறைகளின் பட்டியல்

## மின்சார் பொறியியல்

மின்சார் பொறியியல் என்பது மின்னியல், மின்னணுவியல், மின்காந்தவியல் ஆகியவற்றை பற்றி கற்க உதவும் பொறியியல் பிரிவாகும்.
| துணை துறை | நோக்கம் | முக்கிய அம்சங்கள் |
| --- | --- | --- |
| கணிணிப் பொறியியல் | ***மென்பொருள் பொறியியல்**  
***வன்பொருள் பொறியியல்**
கணிணியின் உபகரணங்களை வடிவமைப்பது, உருவாக்குவது, பரிசோதனை செய்வது. |  |
| மின்னணுப் பொறியியல் |  |  |
| மின் பொறியியல் |  |  |
# அரசுத் தலைவர்

**அரசுத் தலைவர்** (*Head of government*) என்பவர் ஒரு நாட்டு அரசின் செயலாட்சிப் பிரிவில் உயரிய அல்லது இரண்டாவது உயரிய அதிகாரி ஆவார். இவர் பொதுவாக செயலாட்சி அதிகாரம் கொண்ட அமைச்சரவை அல்லது செயலரவையைத் தலைமையேற்று வழிநடத்துவார். நாடாளுமன்ற மக்களாட்சி முறைமைகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். அதில் நாட்டுத் தலைவர் அரசராகவோ குடியரசுத் தலைவராகவோ இருப்பார். அரசின் தலைவராக தலைமை அமைச்சர் இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார். பிரான்சு போன்ற சில நாடுகளில் குடியரசுத் தலைவர் மற்றும் தலைமை அமைச்சர் ஆகிய இருவருமே அரசத் தலைவர்களாக செயல்படுகின்றனர். சுவிட்சர்லாந்து மற்றும் சான் மரினோ ஆகிய இரு நாடுகளில் மட்டும் பல்வேறு தலைவர்கள் அடங்கிய குழு அரசை தலைமையேற்று நடத்தும் முறை பின்பற்றப்படுகின்றது
# துரு

**துரு** என்பது இரும்பு துருப்பிடித்தலின் போது உருவாகும் சேர்மம் ஆகும். இரும்பானது நீர் மற்றும் ஒக்சிசனின் நிலவுகையின் போது துரு பிடிக்கும் (கபில நிறம்). சிலவகைத் துருவானது இரும்பு குளோரைட்டுடன் தாக்கமடையும் போது உருவாகும். இது பச்சை நிறத்தில் காணப்படும். துருவானது இரும்பு(மூன்று)ஒக்சைட்டாலும் இரும்பு(மூன்று) ஒக்சைட்-ஐதரொக்சைட்டாலும் ஆனது.  
ஏனைய உலோகங்களின் ஒக்சைட்டுகள் அவற்றுக்குக் கீழுள்ள உலோகத்தைப் பாதுகாக்கும். உதாரணமாக செப்பு ஒக்சைட்டு அதன் கீழுள்ள செப்புப் படைகள் ஒக்சியேற்றப்படுவதிலிருந்து பாதுகாக்கும். எனினும் இரும்பின் துருவானது அதற்குக் கீழுள்ள இரும்பின் துரு பிடித்தலை மேலும் விரைவுபடுத்தும். எனவே சரியான காலம் வழங்கப்படின் துரு பிடிக்கும் இரும்பானது முழுமையாக அரிக்கப்பட்டு விடும்.
# துரு

## இரசாயனத் தாக்கங்கள்

இரும்புத் துரு உருவாகும் வேதியற் தாக்கமானது அமிலம் அல்லது உப்புக்கள் நிலவுகையில் வேகமாக்கப்படும். சுத்தமான நீர் அல்லது ஈரப்பதமற்ற ஒக்சிசன் மாத்திரம் உள்ள போது இரும்பில் இருந்து துரு உருவாகாது. இரண்டும் உள்ள போது இரும்பு துருப்பிடிக்கும். ஒக்சிசனோடு மாத்திரம் இரும்பு தாக்கமடையும் போது உருவாகும் ஒக்சைட்டுப் படை இரும்பைப் பாதுகாக்கும். எனினும் நீர் மற்றும் ஒக்சிசன் இணைந்து இரும்புடன் தாக்கமடையும் போதே பாதிப்பை ஏற்படுத்தும் துரு உருவாகும்.  
துரு உருவாகும் முதற் செயற்பாடாக இரும்பில் இருந்து பெறப்படும் எதிர்மின்னிகள் மூலம் ஒக்சிசன் தாழ்த்தப்படும்:
:O<sub>2</sub> + 4 + 2 → 4  
மேலுள்ள தாக்கத்தின் விளைவாக ஐதரொட்சைட் அயன்கள் உருவாவதால் இச்செயற்பாடு அமிலங்களால் மாற்றுவிக்கப்படும். மேலும் பல உலோகங்கள் குறைந்த காரகாடித்தன்மைச் சுட்டெண்இல் (அமிலத் தன்மையில்) அரிமாணம் அடைவனவாகும். இவ்வாறு எதிர்மின்னிகள் வெளியேற்றப்படுவதால் இரும்பு ஒக்சியேற்றப்படும்:
:Fe → Fe<sup>2+</sup> + 2  
நீருள்ள போது உருவாகும் பின்வரும் தாக்கமானது துரு உருவாவதில் முக்கியப் பங்கு வகிக்கின்றது:
:4Fe<sup>2+</sup> + O<sub>2</sub> → 4Fe<sup>3+</sup> + 2O<sup>2−</sup>  
: Fe<sup>2+</sup> + 2H<sub>2</sub>O Fe(OH)<sub>2</sub> + 2
: Fe<sup>3+</sup> + 3H<sub>2</sub>O Fe(OH)<sub>3</sub> + 3  
எனவே துரு உருவாகும் வேதியல் தாக்கங்களைப் பின்வாறு தொகுக்கலாம்:
:Fe(OH)<sub>2</sub> FeO +
:Fe(OH)<sub>3</sub> FeO(OH) +
:2FeO(OH) Fe<sub>2</sub>O<sub>3</sub> +
# துரு

## தடுத்தல்

இரும்பு அன்றாட வாழ்வில் மிக முக்கியமான உலோகம் என்பதால் இரும்பு துருபிடித்தல் தடுக்கப்பட வேண்டிய ஒன்றாகும். எனவே பல்வேறு முறைகள் இதில் பயன்படுத்தப்படுகின்றன.  
- துரு பிடிக்காத கலப்புலோகப் பயன்பாடு. எடுத்துக்காட்டாக, துரு பிடிக்கா உருக்கு.
- கல்வனைசுப்படுத்தல்: இரும்பை விட தாக்குதிறன் அதிகமான உலோகத்தை இரும்பு மீது பதித்தல்.
- கதோட்டுப் பாதுகாப்பு
- பூச்சு பூசுதல்
- ஈரப்பதத்தைக் கட்டுப்படுத்தல்
# மன்னார் தீவு

**மன்னார் தீவு** (*Mannar Island*), இலங்கையின் மன்னார் மாவட்டத்தைச் சேர்ந்த பகுதி. இலங்கையின் பிற பகுதிகளுக்கு பாலம் ஒன்று இணைக்கிறது. 50 சதுர கி.மீ பரப்பளவு கொண்டுள்ளது. ராமர் பாலம் இலங்கையின் மன்னார் பகுதியையும் இந்தியாவின் பாம்பன் தீவையும் இணைக்கிறது.  
1914 முதல் 1964 வரையில், தனுஷ்கோடி, தலைமன்னார் பகுதிகளை இணைக்க தொடருந்து-பயணப்படகு வசதி இருந்தது. ஆனால் 1964 ஆம் ஆண்டில் நிகழ்ந்த தனுஷ்கோடி புயலில் ஏற்பட்ட அழிவு காரணமாக இவ்வசதி நிறுத்தப்பட்டது.  
மன்னார் தீவு காய்ந்த, வறண்ட பிரதேசம் ஆகும். மீன்பிடித்தலே இங்கு முக்கியமான தொழிலாகும்.  
மன்னார் தீவின் முக்கிய குடியேற்றப் பகுதிகள் கிழக்குக் கரையில் மன்னார் நகரம், எருக்கலம்பிட்டி, வடக்குக் கரையில் பேசாலை ஆகியவையாகும். இவை அனைத்தையும் ஏ14 நெடுஞ்சாலை பாலம் ஊடாக இலங்கையின் பெரும்பரப்பை இணைக்கின்றது.
# சுருவாசோ கல்வெட்டு

**சுருவாசோ கல்வெட்டு** (இந்தோனேசியம்: *Prasasti Saruaso I*; மினாங்கபாவு மொழி: *Batu basurek Saruaso I*) என்பது பகாருயோங் மன்னனான மலையபுர ஆதித்தியவர்மன் என்பவரின் கல்வெட்டுக்களில் ஒன்றாகும். இது வாப்பாகே கல்வெட்டு *(Prasasti Batu Bapahek)* என்றும் அழைக்கப்படுகிறது. இது சுருவாசோ கல்வெட்டு என அழைக்கப்படக் காரணம் இதில் குறிப்பிடப்பட்டிருக்கும் ஸ்ரீ சுருவாசோ *(Sri Surawasa)* என்னும் பெயர்தான்.  
இப்பெயரே சுருவாசோ கிராமத்தின் பெயர்க் காரணமும் ஆகும். இக்கிராமம் இந்தோனேசியாவின் மேற்கு சுமாத்திரா மாகாணத்தின் தானா டாத்தார் மாவட்டத்தில் அமைந்துள்ளது.
# சுருவாசோ கல்வெட்டு

## அமைவு

; மேற்கு சுமாத்திராவின் சுவர்ணபூமி மலையபுரம் இராச்சியத்தின் அரசர் (1309 - 1328)]]
சுருவாசோ கிராமத்திலிருந்து கிட்டத்தட்ட ஒரு கிலோமீற்றர் தொலைவில் உள்ள ஒரு குன்றின் அடிப்பகுதியில், பத்தாங் செலோ *(Batang Selo)* குளக் கரையிலிருந்து இரண்டு மீற்றர் தள்ளி இக்கல்வெட்டு காணப்படுகிறது. மேற்படி குன்றிலிருந்து பார்த்தால் எப்பக்கமும் வயல்களும் வாய்க்கால்களுமே தென்படும். ஆங்காங்கே கல்வெட்டுக்கள் பல காணப்படுகின்றன. அவற்றில் ஒன்றுதான் இந்த *சுருவாசோ கல்வெட்டு* ஆகும்.  
இக்கல்வெட்டின் ஒரு பகுதி பண்டைய மலாயு மொழி எழுத்துக்களாலும், மறு பகுதி தமிழ் எழுத்துக்களாலும் எழுதப்பட்டுள்ளது. ஆதித்திய வர்மன் வெறுமனே தனது காட்டு வளத்திலும் சுரங்கங்களிலும் தங்கியிருக்காமல், விவசாயத்தின் மூலம் மக்களை வளப்படுத்த வேண்டும் என்னும் நோக்கிலேயே அங்கு வாய்க்கால்களை அமைத்திருப்பது அவற்றின் மூலம் தெரிய வருகிறது.
# சுருவாசோ கல்வெட்டு

## கல்வெட்டு வாசகம்

சுருவாசோ கல்வெட்டிலுள்ள மலாயு மொழி எழுத்துக்களின் மூலம் கூறப்படுவதாவது, எப்போதும் நெல் வளத்தில் குன்றாத நந்தன ஸ்ரீ சுராவாசாவுக்கு *(Nandana Sri Surawasa)* நீர் பாய்ச்சத் தேவையான கால்வாய்களை அமைப்பதை ஆதித்திய வர்மன் நிறைவு செய்தான் என்பதும், அவ்விடத்தில் கால்வாய்களை அமைப்பது அதற்கு முன்னர் ஆதித்திய வர்மனின் மாமாவான அகரேந்திர வர்மன் *(Akarendrawarman)* என்பவரால் செய்யப்பட்டது என்பதும் ஆகும்.  
அக்கால மினாங்கபாவு மரபின்படி மாமாவிடமிருந்து மருமகனுக்கோ அல்லது மருமகளுக்கோ வாரிசுரிமை ஏற்படுவது இருந்தது என்பதை *உலி கொசோக்* உறுதிப்படுத்துகின்றார்.
# கன்னட இலக்கிய மாநாடு

**கன்னட இலக்கிய மாநாடு** (; கன்னட சாகித்திய சம்மேளனம்) கன்னட மொழி எழுத்தாளர்களும், கவிஞர்களும் பங்கேற்கும் இலக்கிய மாநாடு ஆகும். கன்னட மொழி, இலக்கியம், கலை, பண்பாடு, இசை ஆகியவற்றின் வளர்ச்சிக்காக ஆண்டு தோறும் நடத்தப்படுகிறது. முதல் மாநாடு, ஹெ. வே. நஞ்சுண்டைய்யாவின் உந்துதலால் 1915 ஆம் ஆண்டில் பெங்களூரில் நடைபெற்றது. 1915 முதல் 1948 வரை இம்மாநாடுகளை கன்னட எழுத்தாளர்களும் கவிஞர்களும் தொடங்கி வைத்தனர். அதற்குப் பின்னர், கருநாடக முதல்வராக இருப்பவர் விழாவைத் தொடங்கி வைப்பது வழக்கமாக மாறியது
# கன்னட இலக்கிய மாநாடு

## தொடர்புடையவை

- கன்னட இலக்கிய மன்றம்
# ஓவா அக்கனானையா

**ஓவா அக்கனானையா** (Hoa Hakananai'a) என்பது, "மோவை" எனப்படும் ஈசுட்டர் தீவுகளைச் சேர்ந்த ஒரு சிலை. இது தற்போது பிரித்தானிய அருங்காட்சியகத்தில் வைக்கப்பட்டு உள்ளது. "ஓவா அக்கனானையா" என்பது ராப்பா நுயி மொழிச் சொல். இது "திருடப்பட்ட அல்லது மறைக்கப்பட்ட நண்பன்" அல்லது "முதன்மை அலை தடுப்பு" என்னும் பொருள் கொண்டது. *எச்.எம்.எசு டொப்பாசு* என்னும் ஆங்கிலக் கப்பல் பணியாளர்கள் 1868 ஆம் ஆண்டு நவம்பர் 7 ஆம் தேதி ஈசுட்டர் தீவுகளில் உள்ள ஓரொங்கோ என்னும் இடத்தில் இருந்து இதனை எடுத்துக்கொண்டு 1869 ஆகத்து 25 ஆம் தேதி போர்ட்சுமவுத்தை வந்தடைந்தனர்.
# ஓவா அக்கனானையா

## விவரங்கள்

பெரும்பாலான "மோவை"கள் இலகுவாகச் செதுக்கக்கூடிய எரிமலைச் சாம்பற் பாறையில் செய்யப்பட்டவை. 16 "மோவை"கள் மட்டுமே கடினமான எரிமலைப் பாறைகளில் செய்யப்பட்டுள்ளன. முன் புறத்தில் இருந்து பின்புறம் வரை இதன் அளவு 55 சமீ.  
"ஓவா அக்கனானையா" மனிதரின் முண்டப்பகுதி, தலை என்பவற்றுடன் சுருங்கிச் சிறுத்த கைகளையும் கொண்டது. இதன் தலைக்கும் முண்டத்துக்குமான அளவு விகிதம் 3:5. இது "மோவை"களில் வழக்கமான அளவுமீறிப் பெருத்த தலையைக் குறிக்கின்றது. தற்போது வெறுமையாக இருக்கும் கண் குழிகளில் முன்னர் பவளப்பாறை அல்லது எரிமலைக் கண்ணாடியினாலான கண்கள் இருந்திருக்கக்கூடும். உடல் சிவப்பு, வெள்ளை நிறங்கள் தீட்டப்பட்டு இருந்தது. ஆனால், இதனை தீவில் இருந்து எடுத்து வரும்போது அகற்றப்பட்டுவிட்டது.
# திலாசொல்டியோட்டில்

, id:)]]
அசுட்டெக் தொன்மவியலில், **திலாசொல்டியோட்டில்** (Tlazolteotl) ஒரு பெண் கடவுள். இவள் தூய்மைப்படுத்தல், ஆவிக்குளியல், மருத்துவச்சிகள், அழுக்கு ஆகியவற்றுக்கான கடவுளாக இருப்பதுடன், பிறர்மனை கொள்வோருக்கான புரவலத் தெய்வமும் ஆவாள். நகுவாட்டில் மொழியில், *திலாசோல்லி* என்னும் சொல் தீய ஒழுக்கம், நோய் என்பவற்றைக் குறிக்கிறது. இதனால், திலாசொல்டியோட்டில் பாவங்கள், தீயஒழுக்கம், பாலியல் ஒழுக்கக் கேடுகள் ஆகியவற்றுக்கான கடவுளாக இருக்கும் அதே வேளை தூய்மைப்படுத்தலுக்கான தெய்வமாகவும் உள்ளாள். இவள், பாவங்களை மன்னிப்பதுடன், ஒழுக்கக் கேடுகளினால், குறிப்பாக பாலியல் ஒழுக்கக் கேடுகளினால் உண்டாகும் நோய்களையும் குணமாக்குபவளாகக் கருதப்படுகிறாள்.
# முத்தி

**முத்தி** என்பது வீடுபேறு. சிப்பிக்குள் விழுந்த நீர் இறுகி முத்தாவது போல உடலுக்குள் விழுந்த உயிர் முத்தாகி ஒளிர்வது முத்தி. சமய நூல்கள் இதனைத்தான் இறைவனடி சேர்தல் எனக் குறிப்பிடுகின்றன.
# முத்தி

## முத்தி பெற வழிகள்

நான்கு வழிகளில் முத்தி பெறலாம் எனச் சைவநெறி குறிப்பிடுகிறது. வழிகளை 'மார்க்கம்' என்பர். இந்த 4 வழிகளுக்கு வடசொற்களால் பெயர்கள் இடப்பட்டுள்ளன. அவை *சரியை*, *கிரியை*, *யோகம்*, *ஞானம்* என்பன. தமிழில் இவற்றை *ஒழுக்கம்*, *செயல்*, *தவம்*, *மெய்யுணர்தல்* எனலாம்.
# முத்தி

## முத்தி பெற வழிகள்

### சரியை

சரியை என்பது பிறரிடம் நடந்துகொள்ளும் நடத்தை முறைமை. அன்பு, அடக்கம், ஒழுக்கம், பொறை, அழுக்காறாமை, வெஃகாமை போன்ற இல்லற நடத்தைகளும், அவாவின்மை போன்ற துறவற நடத்தைகளும் திருக்குறள் காட்டும் ஒருக்க நெறிகள். இந்த நற்பண்புகளைக் கடைப்பிடித்து முத்தி பெறுவது சரியை காட்டும் வழி.  
சிவதருமோத்தரம், சைவசமயநெறி, வாயுசங்கிரதை, மச்சபுராணம், பிரமோத்தர காண்டம், உபதேச காண்டம் முதலான நூல்கள் சரியை வழியைக் கூறுவன.
# முத்தி

## முத்தி பெற வழிகள்

### கிரியை

கிரியை என்பது செயல். விருந்தோம்பல், இனியவை கூறல், புறங்கூறாமை, பயனில சொல்லாமை, தீவினை அச்சம், பிறனில் விழையாமை முதலான நற்செயல்களால் முத்தி அடைவது கிரியை கூறும் வழி.  
தத்துவப் பிரகாசம் கிரியை வழியைக் கூறும் நூல்.
# முத்தி

## முத்தி பெற வழிகள்

### யோகம்

யோகம் என்பது தவம். திருமூலர் இதனை அட்டாங்க யோகம் என்று கூறி விளக்குகிறார். இதனைக் கடைப்பிடித்து முத்தி பெறுவது இன்னொரு வழி.
# முத்தி

## முத்தி பெற வழிகள்

### ஞானம்

ஞானம் என்பது மெய்யுணர்தல். இது உள்ளுணர்வு. இறைவன் தனக்குள்ளே, இறைவனுக்குள்ளே யான்; இறைவன் வெளியே, வெளிக்குள்ளே யான் என்றல்லாம் உணர்ந்துகொண்டு செயலாற்றி வாழ்வதால் முத்தி பெறலாம் என்பது ஞானம் உணர்த்தும் வழி.  
சிவநெறிப் பிரகாசம், தத்துவ ரத்னாகரம் போன்ற நூல்கள் ஞானவழி பற்றிக் கூறுகின்றன.
# முத்தி

## முத்திக் கோட்பாடு

முத்தி என்பது பேரின்பம். இதனை ஆனந்தம் என்பர். இதுபற்றி இரு கோட்பாடுகள் உண்டு.
- **ஆன்மானந்த வாதம்** - ஆன்மா இயல்பாகவே ஆனந்தத்தில் திளைக்கும். உடலோடு கட்டுண்டு கிடக்கும்போது மலப்பாசத்தால் துன்புறும். பாசத்தை விலக்கி ஆன்மாவுக்கு ஆனந்தம் தரவேண்டும். - மறைஞான சம்பந்தர் கோட்பாடு.
- **ஆன்ம வாதம்** - ஆன்மா முயற்சியால்தான் பேரின்பப் பேற்றை அடையமுடியும் என்பது மற்றொரு கோட்பாடு. இந்தக் கோட்பாட்டை பற்றிய குறிப்பு தமையாதீன கருமுதல்வர் ஸ்ரீ குருஞான சம்பந்தர் செய்த முத்திநிச்சயம் என்னும் நூலில் கிடைக்கிறது
-
- அந்நூலில் இந்த வாதம் மறுக்கப படுகிறது
# முத்தி

## அத்வைத வேதாந்த நோக்கில் முக்தி

ஒரு சீவாத்மா பிறப்பு-இறப்பு எனும் மீளாத சுழற்சியிலிருந்து நிலையாக விடுதலை பெற்று, பிரம்மத்தில் ஐக்கியமாவதே முக்தி எனப்படும். சீவ முக்தி, விதேக முக்தி மற்றும் கிரம முக்தி என மூன்று படிகளில் ஒரு மனிதன் முக்தியை அடையலாம்.
# சுமித்ரா (நடிகை)

**சுமித்ரா ** ஒரு திரைப்பட நடிகை. அவர் மலையாளத்தில் வெளியான *நிர்மால்யம்* என்னும் திரைப்படத்தில் அறிமுகமானார். சுமித்ரா தமிழ், தெலுங்கு, மலையாளம் மற்றும் கன்னட மொழிகளில் 200க்கும் மேற்பட்ட படங்களில் நடித்துள்ளார். தமிழில், *அவளும் பெண் தானே* (1974) அவரது முதல் திரைப்படம் ஆகும்.  
அவர் சிவாஜி கணேசன், சிவகுமார், ரஜினிகாந்த், கமல் ஹாசன் போன்ற முன்னணி நடிகர்களுடன் இணைந்து நடித்துள்ளார். மேலும் 90 களில் புகழ் பெற்ற அம்மா வேட நடிகையாக இருந்தார். இவரது மகள்கள் உமா, நட்சத்திரா ஆகியோரும் நடிகைகளே ஆவர்.
# சுமித்ரா (நடிகை)

## நடித்த தமிழ்த் திரைப்படங்களின் பட்டியல்

- அவளும் பெண்தானே 1975 - முதல் தமிழ்ப் படம்
- ஒரு குடும்பத்தின் கதை 1975
- அவள் ஒரு காவியம் 1975
- ஆசை 60 நாள் 1976
- லலிதா 1976
- நந்தா என் நிலா 1977
- அண்ணன் ஒரு கோவில் 1977
- புவனா ஒரு கேள்விக்குறி 1977
- நிழல் நிஜமாகிறது 1978
- சொன்னது நீதானா 1978
- மச்சானைப் பார்த்தீங்களா 1978
- இவள் ஒரு சீதை 1978
- கண்ணாமூச்சி 1978
- சிட்டுக்குருவி 1978
- கண்ணன் ஒரு கைக்குழந்தை 1978
- சொன்னது நீதானா 1978
- ருத்ர தாண்டவம் 1978
- முதல் இரவு 1979
- செல்லக்கிளி 1979
- கடவுள் அமைத்த மேடை 1979
- மழலைப்பட்டாளம் 1980
- கண்ணில் தெரியும் கதைகள் 1980
- எங்கம்மா மகாராணி 1981
- பாக்கு வெத்தலை 1981
- திருப்பங்கள் 1981
- தெய்வத்திருமணங்கள் 1981
- வசந்த காலம் 1981
- நெல்லிக்கனி 1981
- துணைவி 1982
- மஞ்சள் நிலா 1982
- சங்கிலி 1982
- பொய் சாட்சி 1982
- இரட்டை மனிதன் 1982
- அண்ணே அண்ணே 1983
- ஏர்போர்ட் 1993
- அந்த உறவுக்கு சாட்சி 1984
- தேன் கூடு 1984
- கன்னிராசி 1985
- பௌர்ணமி அலைகள் 1985
- வேலி 1985
- ஒரு மனிதன் ஒரு மனைவி 1986
- வீர பாண்டியன் 1987
- வேலை கிடைச்சிடுச்சு 1990
- பணக்காரன் 1990
- நாட்டைத் திருடாதே 1991
- சத்தியம் அது நிச்சயம் 1992
- ஜோடி 1999
- இந்திரலோகத்தில் நா. அழகப்பன் 2008
# விக்கிப்பீடியா:உங்களுக்குத் தெரியுமா/சனவரி 9, 2013

- சவூதி அரேபியாவின் ஜித்தாவில் உள்ள 436 அடி உயரமுள்ள **மனாரா ஜித்தா** (படம்) உலகின் மிக உயரமான கலங்கரை விளக்கம் ஆகும்.
- **முன்ஷி-அய்யங்கார் உடன்பாடு** என்பது இந்தியும் ஆங்கிலமும் இந்தியக் குடியரசின் ஆட்சி மொழிகள், எனும் இந்திய ஆட்சிமொழிக் கொள்கையை வரையறுக்கும் ஒரு ஒப்பந்தமாகும்.
- 2012 ஆம் ஆண்டு பொங்கலை ஒட்டி, உச்ச நீதிமன்றத்தின் 77 நிபந்தனைகளுக்கு உட்பட்டு **சல்லிக்கட்டு** நடத்த தமிழக அரசு அனுமதி வழங்கியது.
- **பீமன் சிலந்தி** (golden silk orb-weavers) வகையைச் சேர்ந்த 165 மில்லியன் ஆண்டுகட்கு முன் வாழ்ந்த நெஃபிலியா ஜீராசிக்கா எனும் சிற்றினம் இதுவரை கிடைத்த சிலந்தி புதைபடிமங்களிலேயே பெரியதாகும்.
- **புவித் திணிவு** (M⊕) என்பது புவியினது திணிவை ஒத்த ஒரு அலகு ஆகும். இது 5.9737 × 10<sup>24</sup> கிகி க்குச் சமனானது.
# தமிழ் இணைய மாநாடுகள்

உலகத் தமிழ்த் தகவல் தொழில்நுட்ப மன்றம் (உத்தமம்) எனும் அமைப்பு தமிழ் இணைய மாநாடுகளை நடத்தி வருகிறது. இந்த அமைப்பு உலகின் பல்வேறு நாடுகளில் 11 தமிழ் இணைய மாநாடுகளை நடத்தியுள்ளது. மாநாடுகள் நடைபெற்ற ஆண்டு, இடம் குறித்த விவரங்கள்;  
1. முதல் தமிழ் இணைய மாநாடு - 1997 ஆம் ஆண்டு - சிங்கப்பூர்.
1. இரண்டாம் தமிழ் இணைய மாநாடு - 1999 ஆம் ஆண்டு சென்னை, தமிழ்நாடு, இந்தியா.
1. மூன்றாம் தமிழ் இணைய மாநாடு - 2000 ஆம் ஆண்டு - சிங்கப்பூர்.
1. நான்காம் தமிழ் இணைய மாநாடு - 2001 ஆம் ஆண்டு - கோலாலம்பூர், மலேசியா.
1. ஐந்தாம் தமிழ் இணைய மாநாடு - 2002 ஆம் ஆண்டு - சான் பிரான்சிசுகோ, அமெரிக்கா.
1. ஆறாம் தமிழ் இணைய மாநாடு - 2003 ஆம் ஆண்டு - சென்னை, தமிழ்நாடு, இந்தியா.
1. ஏழாம் தமிழ் இணைய மாநாடு - 2004 ஆம் ஆண்டு - சிங்கப்பூர்.
1. எட்டாம் தமிழ் இணைய மாநாடு - 2009 ஆம் ஆண்டு - கொலோன், செருமனி.
1. ஒன்பதாம் தமிழ் இணைய மாநாடு- 2010 ஆம் ஆண்டு - கோயம்புத்தூர், தமிழ்நாடு, இந்தியா.
1. பத்தாவது தமிழ் இணைய மாநாடு - 2011 ஆம் ஆண்டு - பிலடெல்பியா, பென்சில்வேனியா, அமெரிக்கா.
1. பதினொன்றாவது தமிழ் இணைய மாநாடு - 2012 ஆம் ஆண்டு - சிதம்பரம், தமிழ்நாடு, இந்தியா.
1. பன்னிரண்டாவது தமிழ் இணைய மாநாடு - 2013 ஆம் ஆண்டு - கோலாலம்பூர், மலேசியா.
1. பதிமூன்றாவது தமிழ் இணைய மாநாடு - 2014 ஆம் ஆண்டு - புதுச்சேரி, தமிழ்நாடு,இந்தியா.
1. பதிநான்காவது உலகத் தமிழ் இணைய மாநாடு - 2015 ஆம் ஆண்டு - சிங்கப்பூர், சிங்கப்பூர்.
1. பதினைந்தாவது உலகத் தமிழ் இணைய மாநாடு - 2016 ஆம் ஆண்டு - திண்டுக்கல், தமிழ்நாடு, இந்தியா.
1. பதினாறாவது தமிழ் இணைய மாநாடு - 2017 ஆம் ஆண்டு - கனடா பல்கலைக்கழகம், டெரன்டா.
1. பதினேழாவது தமிழ் இணைய மாநாடு - 2018 ஆம் ஆண்டு - தமிழ்நாடு வேளாண்மைப் பல்கலைக்கழகம், கோயம்புத்தூர்.
1. பதினெட்டாவது தமிழ் இணைய மாநாடு - 2019 ஆம் ஆண்டு - அண்ணா பல்கலைக்கழகம் . சென்னை, தமிழ் நாடு . இந்தியா
1. பத்தொன்பதாவது தமிழ் இணைய மாநாடு - 2020 ஆம் ஆண்டு மெய் நிகர் (Virtually) வடிவில் நடந்தது
1. இருபதாவது தமிழ் இணைய மாநாடு - 2021 மெய்நிகர் (Virtually) நடந்தது
1. இருபத்தோராவது தமிழ் இணைய மாநாடு - 2022 தமிழ்ப் பல்கலைக்கழகம், தஞ்சாவூர், இந்தியா
1. இருபத்திரண்டாவது தமிழ் இணைய மாநாடு - 2023 குமரகுரு தொழில்நுட்பக் கல்லூரி, கோயம்புத்தூர், இந்தியா
1. இருபத்து மூன்றாவது தமிழ் இணைய மாநாடு - 2024 டெக்சஸ் பல்கலைக்கழகம், டல்லாஸ், அமெரிக்கா
1. இருபத்து நான்காவது தமிழ் இணைய மாநாடு - 2025 எஸ்.ஆர்.எம் பல்கலைக்கழகம், காட்டாங்குளத்தூர்,சென்னை, இந்தியா
# சிவதருமோத்தரம்

**சிவதருமோத்தரம்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்னும் சைவப் பெரியாரால் 16 ஆம் நூற்றாண்டில் எழுதப்பட்ட நூல்களில் ஒன்று. அகத்தியர் வினாக்களுக்கு முருகக்கடவுள் சொல்லும் விடைகளைக் கூறுவதாக அமைந்துள்ளது இந்த நூல். வடமொழியிலிருந்து தமிழாக்கம் செய்யும்போது ஆசிரியர் இந்நூலில் தமிழரின் சிவாகமக் கோட்பாடுகளையும் புகுத்தியுள்ளார்.  
குருஞான சம்பந்தர் இதன் கருத்துக்களை மறுத்து எழுதியுள்ளார்.
குருஞான சம்பந்தருக்கு 150 ஆண்டுகள் பின்னர் வாழ்ந்த வெள்ளியம்பலவாணத் தம்பிரான், குருஞான சம்பந்தரின் மறுப்பு நூலுக்குச் சிற்றுரையும், பேருரையும் எழுதியதோடு, மறைஞான சம்பந்தருடைய சிவதருமோத்தரம் முதலான நூல்களைப் போற்றியும் எழுதியுள்ளார்.  
இது பாயிரம் மற்றும் 12 இயல்களில் 1224 செய்யுள் கொண்டது. முருகன் சொன்ன 12,000 விடைகளுள் 1,800 விடைகள் இவை என்று சொல்லிக்கொண்டு நூல் வளர்கிறது. இதன் இயல்கள் சொல்லும் செய்திகள் வருமாறு:
1. ஆர்வத்துடன் செய்வதே அன்பு, அறம். ஆர்வம் இல்லாமல் செய்தால் அது அன்போ, அறமோ ஆகாது.
1. சிவஞானத்தைத் தாய்மொழியிலும் சொல்லலாம்.
1. தன்மம், தபம், செபம், தியானம், ஞானம் – என யோகம் ஐந்து வகை.
1. 50 வழிபடு தலங்கள் காட்டப்பட்டுள்ளன. வெற்றியூர், காரிக்கரை, விரிஞ்சை, மூவலூர் என்பன அவற்றுள் சில.
1. சிவபூசை முதலான சிவதருமங்கள் கூறப்பட்டுள்ளன.
1. படிக்கும்போது பாவனை உணர்வோடு படிக்கவேண்டும் என்கிறது இந்த இயல்.
1. சுவர்க்கம், நரகம் பற்றிக் கூறுகிறது. இவற்றில் சந்தப்பாடல்கள் உள்ளன.
1. பிறப்பு இறப்பு பற்றி விளக்குவது.
1. புண்ணிய பாவங்கள் பற்றிய விளக்கம்.
1. ஞானாசிரியர் வழி
1. பரிகாரம்
1. உலகின் அமைப்பை விளக்கும் கோபுரவியல்.
# சிவதருமோத்தரம்

## பாடல்

இந்நூலில் அமைந்துள்ள பாடல் ஒன்று நரகத்தில் தண்டிப்போர், துன்புறுத்தும்போது இவ்வாறு சொல்லிக்கொண்டு துன்புறுத்துவார்கள் என்கிறது:  
:ஓர வழக்கினை மன்றிலிருந்து உரைத்தீரே
:யார் எதிர் என்று உம்மையேமிக மேன்மை அறைந்தீரே
:பார் எனவே பொறையாரையும் நொய்மை பகர்ந்தீரே
:நீர் எனவே இனி யாரையும் வெல்ல நினைத்தீரே
# சிவதருமோத்தரம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# ஈ. காயத்திரி

**‘வீணை காயத்ரி’** என்றழைக்கப்படும் **ஈச்சம்பட்டி காயத்ரி** (பிறப்பு: நவம்பர் 9, 1959) தென்னிந்தியாவைச் சேர்ந்த வீணைக் கலைஞர் ஆவார்.
# ஈ. காயத்திரி

## ஆரம்பகால வாழ்க்கை

பெற்றோர்: ஜி. அசுவத்தாமா (தெலுங்குத் திரைப்படத்துறையில் இசையமைப்பாளர்), கமலா அஸ்வத்தாமா (வீணைக் கலைஞர்). காயத்ரியின் இயற்பெயர்: காயத்ரி வசந்த ஷோபா. தனது ஆரம்பகால இசைப் பயிற்சியை பெற்றோரிடம் கற்றார். பிறகு டி. எம். தியாகராஜனிடம் (சங்கீத கலாநிதி விருது பெற்ற பாடகர் மற்றும் வாக்கேயக்காரர்) மாணவராக பயிற்சி பெற்றார்.
# ஈ. காயத்திரி

## தொழில் வாழ்க்கை

இவரின் முதல் மேடைக் கச்சேரி, 1968ஆம் ஆண்டு நடைபெற்ற ‘தியாகராஜா விழாவில்’ நடந்தது. சென்னை திருவல்லிக்கேணி ஸ்ரீ பார்த்தசாரதி சுவாமி சபாவினால் நடத்தப்பட்ட இந்த விழாவில், தனது 9ஆவது வயதில் காயத்ரி, வீணை இசை நிகழ்ச்சியை வழங்கினார். இதன்பிறகு இந்தியாவிலும் வெளிநாடுகளிலும் விருதுகள் பலவற்றை பெற்றுள்ளார். இசைத் தொகுப்புகள் பலவற்றை ஒலிதத் துறையில் வெளியிட்டுள்ளார்.
# ஈ. காயத்திரி

## சிறப்புகள்

- 13ஆவது வயதில் ஒரு முதுநிலைக் கலைஞராக அனைத்திந்திய வானொலி, காயத்ரிக்கு அங்கீகாரம் தந்தது (1973).
- தமிழக அரசால் அதன் இசை, நுண்கலை பல்கலைக் கழகத்தின் முதலாவது துணைவேந்தராக 2013 நவம்பர் மாதம் நியமிக்கப்பட்டார். மூன்று வருடங்களுக்கு அவர் இந்தப் பதவியை வகிப்பார். முன்னதாக அவர் தமிழக அரசு இசைக் கல்லூரிகளுக்கான இயக்குநராகவும் அரசு இசைக் கல்லூரியின் முதல்வராகவும் இருந்துள்ளார்.
# ஈ. காயத்திரி

## விருதுகள்

- தமிழக அரசின் கலைமாமணி விருது, 1984
- சங்கீத கலாசிகாமணி விருது, 2001; வழங்கியது: தி இந்தியன் ஃபைன் ஆர்ட்ஸ் சொசைட்டி
- சங்கீத நாடக அகாதமி விருது, 2002
- ‘வாழ்நாள் சாதனை’ விருது, 2011; வழங்கியது: ரோட்டரி கிளப், சென்னை கிழக்கு
# மைகேல் வுட்

**மைகேல் டேவிட் வுட்** (பிறப்பு: ஜூலை 23, 1948)ஒரு ஆங்கிலேய வரலாற்றாளர் மற்றும் விபரணத் திரைப்பட இயக்குநர் ஆவார். ஆங்கிலேய தொலைக்காட்சி மற்றும் ஒளிபரப்பு நிறுவனமான பிபிசி-ல் பணியாற்றுகிறார். *தி ஸ்டோரி ஆஃப் இந்தியா*, *கிரேட் ரயில்வே ஜெர்னிஸ்*, *இன் சர்ச் ஆப் த ட்ரோஜன் வார்*, *இன் த புத்ஸ்டெப்ஸ் ஆப் அலெக்சாண்டர் த கிரேட்*, *கோங்கிஸ்டெடோரஸ்* ஆகியவை இவர் இயக்கிய சில பிரபல விபரணத் திரைப்படங்கள் ஆகும்.
# ரோஸ்தோவ் சண்டை (1941)

**ரோஸ்தோவ் சண்டை** (*Battle of Rostov*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். நவம்பர் 1941 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். இம்மோதலில்
சோவியத் படைகள் வென்றன.  
கீவ் சண்டையில் கிட்டிய பெருவெற்றியைத் தொடர்ந்து தெற்கு உருசியாவில் டான் ஆற்றங்கரையோரமாக அமைந்திருந்த ரோஸ்தோவ் நகரத்தையும் அதன் சுற்றுப்புறங்களையும் கைப்பற்ற ஜெர்மானிய ஆர்மி குரூப் தெற்கு முயன்றது. இம்மோதலில் அச்சுக் கூட்டணியில் இடம்பெற்றிருந்த ருமேனியாவின் படைகளும் பங்கேற்றன. இப்பகுதியில் இருந்த சோவியத் படைகள் மூன்று மாதங்கள் (செப்டம்பர்-நவம்பர் 1941) ஜெர்மானிய படை முன்னேற்றத்தைத் தடுத்து நிறுத்தின. பின் எதிர்த் தாக்குதல் நடத்தி ஜெர்மானியப் படைகளைப் பின்வாங்கச் செய்தன. பர்பரோசா நடவடிக்கையில் ஜெர்மானியப் படைகள் பெருமளவில் தோல்வியை சந்தித்து பின்வாங்க நேரிட்டது இதுவே முதல் முறையாகும்.
# இலங்கை நாடாளுமன்றத் தேர்தல், 2004

**2004 இலங்கை நாடாளுமன்றத் தேர்தல்** இலங்கையின் 13வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2004, ஏப்ரல் 4 இல் இடம்பெற்றது. 12வது நாடாளுமன்றத் தேர்தல் இடம்பெற்று மூன்றாண்டுகளுக்குள் அரசுத்தலைவர் சந்திரிக்கா பண்டாரநாயக்க குமாரதுங்க அதனைக் கலைத்து புதிய தேர்தலுக்கான அறிவித்தலை விடுத்தார். 225 உறுப்பினர்கள் கொண்ட நாடாளுமன்றத்தில் பிரதமர் ரணில் விக்கிரமசிங்க தலைமையிலான ஐக்கிய தேசியக் கட்சி அரசு 82 இடங்களை மட்டும் கைப்பற்றி தேர்தலில் தோற்றது. எதிர்க்கட்சிக் கூட்டணி ஐக்கிய மக்கள் சுதந்திரக் கூட்டணி 105 இடங்களை வென்றது. அறுதிப் பெரும்பான்மைக்கு எட்டு இடங்கள் போதாமல் இருந்தும் அது ஆட்சியமைத்தது. அரசுத்தலைவர் குமாரதுங்க முன்னாள் தொழிலமைச்சர் மகிந்த ராசபக்சவை பிரதமராக அறிவித்தார்.
# இலங்கை நாடாளுமன்றத் தேர்தல், 2004

## கட்சிகள்

அரசுத்தலைவர் சந்திரிக்கா குமாரதுங்கவின் இலங்கை சுதந்திரக் கட்சியுடன் இடதுசாரி மக்கள் விடுதலை முன்னணி கூட்டுச் சேர்ந்து ஐக்கிய மக்கள் சுதந்திரக் கூட்டணி என்ற கூட்டணியை அமைத்தது. மக்கள் கூட்டணியின் ஏனைய கூட்டுக் கட்சிகளாக இருந்த பொதுவுடைமைக் கட்சி, சனநாயக ஐக்கிய தேசிய முன்னணி, லங்கா சமசமாஜக் கட்சி, மகாஜன எக்சத் பெரமுன, இலங்கை மக்கள் கட்சி ஆகியன பின்னர் ஐமசுகூ உடன் இணைந்தன. 2001 தேர்தலில், மக்கள் கூட்டணியும் மக்கள் விடுதலை முன்னணியும் வெவ்வேறாகப் போட்டியிட்டன. அப்போது மவிமு 9.1% வாக்குகளைப் பெற்று 16 இடங்களைக் கைப்பற்றியிருந்தது.  
ஆளும் ஐக்கிய தேசியக் கட்சி சிறிய கட்சிகளான இலங்கை தொழிலாளர் காங்கிரஸ் போன்ற சிறிய கட்சிகளுடன் இணைந்து ஐக்கிய தேசிய முன்னணி (ஐதேமு) என்ற கூட்டணியில் போட்டியிட்டது.  
பௌத்த, சிங்கள தேசியவாதக் கட்சியான ஜாதிக எல உறுமய, தமிழ்த் தேசியக் கூட்டமைப்பு (ததேகூ), சிறீலங்கா முஸ்லிம் காங்கிரசு, ஈழ மக்கள் ஜனநாயகக் கட்சி (ஈபிடிபி) போன்றவையும் போட்டியிட்டு நாடாளுமன்ற இருக்கைகளைப் பெற்றது.
# இலங்கை நாடாளுமன்றத் தேர்தல், 2004

## பரப்புரை

2003 அக்டோபரில் அரசுத்தலைவர் சந்திரிக்கா குமாரதுங்க நாட்டில் அரசரகால நிலையைப் பிறப்பித்து அமைச்சரவையில் மூன்று முக்கிய அமைச்சர் பதவிகளைத் தம்வசப் படுத்தியதை அடுத்து பிரதமர் ரணில் விக்கிரமசிங்கவின் ஐக்கிய தேசிய முன்னணி அரசுக்கும், அரசுத்தலைவருக்கும் இடையில் முறுகல் நிலை ஏற்பட்டது. தமிழீழ விடுதலைப் புலிகள் மீது விக்கிரமசிங்க மென்மையான போக்கைக் கடைப்பிடிப்பதாக குமாரதுங்க குற்றம் சாட்டினார். அத்துடன் தாம் கடும் போக்கைக் கைடைப்பிடிக்கப்போவதாக வாக்குறுதி அளித்தார். அதேவேளையில், போர் நிறுத்த உடன்பாட்டின் மூலம் தாம் நாட்டில் பொருளாதார மேம்பாட்டைக் கொண்டு வந்திருப்பதாகவும், ஈழப் பிரச்சினைக்கு தீர்வு ஒன்றை எட்டவே தாம் விரும்புவதாகவும் ரணில் விக்கிரமசிங்க பரப்புரை நிகழ்த்தினார்.
# மக்கள் கூட்டணி (இலங்கை)

**மக்கள் கூட்டணி** (*People's Alliance*, PA) என்பது இலங்கையின் ஓர் அரசியல்கட்சிக் கூட்டணி ஆகும். இது 1994 ஆம் ஆண்டில் அமைக்கப்பட்டது.  
பின்வருவன இக்கூட்டணியில் உறுப்புக் கட்சிகளாக உள்ளன:  
- இலங்கை சுதந்திரக் கட்சி
- லங்கா சமசமாஜக் கட்சி
- இலங்கை கம்யூனிஸ்ட் கட்சி
- இலங்கை மகாஜனக் கட்சி
- பகுஜன நிதகாசு பெரமுனை
- தேச விமுக்தி ஜனதா கட்சி
- சனநாயக ஐக்கிய தேசிய முன்னணி  
1994 ஆம் ஆண்டிலும், 2000 ஆம் ஆண்டிலும் இடம்பெற்ற நாடாளுமன்றத் தேர்தல்களில் மக்கள் கூட்டணி வெற்றி பெற்று ஆட்சியமைத்தது. அத்துடன் 1994, 1999 அரசுத்தலைவர் தேர்தல்களிலும் இக்கூட்டணி வெற்றி பெற்றது. ஆனாலும், 2001 பொதுத்தேர்தலில் இக்கூட்டணி தோல்வியடைந்தது. 2004 ஆம் ஆண்டில் ஐக்கிய மக்கள் சுதந்திரக் கூட்டணி அமைக்கப்பட்டதும், மக்கள் கூட்டணி தேர்தல்களில் பங்குபற்றவில்லை.
# என். ரமணி

**என். ரமணி** (15 அக்டோபர் 1934 - 9 அக்டோபர் 2015) தமிழ்நாட்டைச் சேர்ந்த புல்லாங்குழல் இசைக் கலைஞர் ஆவார்.
# என். ரமணி

## பிறப்பும், இசைப் பயிற்சியும்

தமிழ்நாடு திருவாரூரில் 1934 ஆம் ஆண்டு பிறந்த இவர், தனது தாத்தா ஆழியூர் நாராயணசாமி ஐயரிடம் புல்லாங்குழல் இசையைக் கற்கத் தொடங்கினார். ரமணியின் முதல் கச்சேரி சிக்கில் சிங்காரவேலர் ஆலயத்தில் நடந்தது. அதன்பின்னர் 1950ஆம் ஆண்டில் சென்னைக்குக் குடிபெயர்ந்தார். தனது உறவினரான புல்லாங்குழல் கலைஞர் டி. ஆர். மகாலிங்கத்திடம் மாணவராக இசை பயின்றார்.
# என். ரமணி

## இசை வாழ்க்கை

அனைத்திந்திய வானொலியில் இசை நிகழ்ச்சிகளை செய்துள்ளார். வெளிநாடுகள் பலவற்றிலும் நிகழ்ச்சிகள் நடத்தியுள்ளார்.
# என். ரமணி

## இசை வாழ்க்கை

### புதுமை நிகழ்ச்சிகள்

- திருவனந்தபுரம் வெங்கட்ராமன் (வீணை), லால்குடி ஜெயராமன் (வயலின்) இவர்களுடன் இணைந்து இவர் வழங்கிய *வேணு - வீணை - வயலின்* எனும் சேர்ந்திசை மிகுந்த வரவேற்பினைப் பெற்றது.
- தனது இளமைக்கால நண்பரான ஏ. கே. சி. நடராஜனுடன் (கிளாரினெட்) இணைந்து இசை நிகழ்ச்சிகள் நடத்தினார்.
- கே. வீ. நாராயணசுவாமியின் வாய்ப்பாட்டுக் கச்சேரிகளில் புல்லாங்குழல் வாசித்தார்.
- அரிபிரசாத் சௌராசியா, எம். எஸ். கோபாலகிருஷ்ணன், என். ராஜம், பண்டிட் விசுவமோகன் பட், மேண்டலின் உ. ஸ்ரீநிவாஸ் இவர்களுடன் இணைந்து ஜூகல்பந்திகளை நடத்தினார்.
# என். ரமணி

## விருதுகள்

- சங்கீத கலாநிதி விருது, 1996; வழங்கியது: மியூசிக் அகாதெமி, சென்னை
- இசைப்பேரறிஞர் விருது, 1998. வழங்கியது: தமிழ் இசைச் சங்கம், சென்னை.
- பத்மஸ்ரீ விருது; வழங்கியது: இந்திய அரசாங்கம்
- சங்கீத கலாசிகாமணி விருது; 2007 வழங்கியது இந்தியன் ஃபைன் ஆர்ட்ஸ் சொசைட்டி
- சங்கீத ஆச்சார்யா விருது; வழங்கியது: வாசேர் கல்லூரி, ஐக்கிய அமெரிக்க நாடுகள்
- மதிப்புறு குடியுரிமை நிலை; வழங்கியுள்ளது: மேரிலன்ட், ஒகையோ, ஐக்கிய அமெரிக்க நாடுகள்
- மதிப்புறு முனைவர் பட்டம் (கலை); வழங்கியது: உலக பல்கலைக்கழகம், அரிசோனா
# என். ரமணி

## குடும்பம்

இவருக்கு 2 மகன்கள், 2 மகள்கள் என நான்கு குழந்தைகள். இவரின் மகன் தியாகராஜனும், பேரன் அதுல் குமாரும் புல்லாங்குழல் இசைக் கலைஞர்கள் ஆவர்.
# என். ரமணி

## மறைவு

புற்றுநோய் காரணமாக உடல்நலம் பாதிக்கப்பட்டிருந்த ரமணி 9 அக்டோபர் 2015 அன்று காலமானார்.
# விக்கிப்பீடியா:முதற்பக்கக் கட்டுரைகள்/டிசம்பர் 30, 2012

**யெரூசலம்** அல்லது **எருசலேம்** என்பது நடு ஆசியாவில் அமைந்து, யூதம், கிறித்தவம், இசுலாம் ஆகிய மதங்களுக்கும், இசுரயேலர், பாலத்தீனியர் ஆகியோருக்கும் மிக முக்கியத்துவம் வாய்ந்த நகராகவும், பழமைமிக்க நகராகவும் அமைந்துள்ளது. **எருசலேம்** என்பது எபிரேய மொழியில் *יְרוּשָׁלַיִם* (*யெருசலையிம்*) என்றும், அரபியில் **அல்-குத்சு** (القُدس) என்றும் அழைக்கப்படுகிறது. எருசலேமைக் குறிக்கும் எபிரேயச் சொல்லுக்கு *அமைதியின் உறைவிடம்* என்றும், அரபிச் சொல்லுக்கு *புனித தூயகம்* என்றும் பொருள். கிழக்கு எருசலேமையும் உள்ளடக்கிப் பார்த்தால் எருசலேம் நகரம் இசுரயேல் நாட்டின் மிகப் பெரிய நகரம் என்பது மட்டுமன்றி, மிகப்பெரும் மக்கள் எண்ணிக்கையைக் கொண்டுள்ள நகரமும் ஆகும். இந்நகரில் 801,000 மக்கள் வாழ்கின்றார்கள். இதன் பரப்பளவு 125 சதுர கி.மீ (48.3 சதுர மைல்) ஆகும். பழமையான நகரங்களில் ஒன்றான இந்நகரம் யூதேய மலைப்பகுதியில், மத்தியதரைக் கடலுக்கும் சாக்கடலின் வடக்குக் கரைக்கும் இடையில் அமைந்துள்ளது. **மேலும்......**
---  
**இயல்நிலைப் பரவல்** என்பது புள்ளியியலின், நிகழ்தவுக் கோட்பாட்டில், ஒரு தொடர் நிகழ்தகவுப் பரவலாகும். ஒரு சமவாய்ப்பு மாறியின் மெய்மதிப்புகள், சராசரி மதிப்பைச் சுற்றி நெருக்கமாக அணுகும் தோராயநிலையை விளக்குவதற்கு இப்பரவல் பெரும்பாலும் பயன்படுகிறது. புள்ளியியலில் இயல்நிலைப் பரவல் முக்கியமான ஒன்றாகக் கருதப்படுவதற்குப் பல காரணங்கள் உள்ளன. இயல்நிலைப் பரவலைச் சேர்ந்த பெரும்பாலான முடிவுகளைத் தெளிவாகக் காண முடியுமென்பதால் இப்பரவலை பகுப்பாய்வு முறையில் விளக்க முடியுமென்பது முதல் காரணமாகும். சில எளிய நிபந்தனைகளின் கீழ், அதிக அளவிலான சமவாய்ப்பு மாறிகளின் கூடுதலானது இயல்நிலைப் பரவலைப் பின்பற்றுகிறது என்ற கூற்றை எடுத்துரைக்கும் மைய எல்லைத் தேற்றத்தின் பின்விளைவாக இயல்நிலைப் பரவல் உருவானது நடைமுறை நிகழ்வுகளில் நாம் காணும் பலவகையான சமவாய்ப்பு மாறிகளை மாதிரிப்படுத்துவதற்கு இயல்நிலைப் பரவலின் மணிவடிவம் வசதியாக இருப்பது மற்றொரு காரணமாகும். இயல்நிலைப் பரவலானது புள்ளியியல், தாவரவியல் மற்றும் சமூக அறிவியலில் சிக்கலான தோற்றப்பாடுகளுக்கான எளிய மாதிரியாகப் பயன்படுத்தப்படுகிறது. **மேலும்.....**
# கன்பூசியம்

## சமூக சடங்குகள்

கன்பூசியசின் கூற்றுப்படி, சமூக சடங்குகள் மற்றவர்களுடன் தொடர்புகொள்வதற்கான குறிப்பிடத்தக்க வழிகளாகவே பார்க்கப்பட்டன.நாங்கள் எங்களுக்குள்ளான உறவுகளை ஆரோக்கியமான முறையில் பாதுகாத்திருக்க, எங்களில் ஒவ்வொருவருக்கும் ஒரு குறிப்பிட்ட பொறுப்பை நியமித்துள்ளோம். அவரவருக்கான பொறுப்பு அல்லது பங்களிப்பு என்ன என்பதைக் குறித்தும், அதனை எவ்வாறு வாழ்ந்து விடுவது என்பதைக் குறித்தும் நாங்கள் கவனமாக இருக்க வேண்டும். வாழ்வில் இருக்க வேண்டிய ஐந்து முக்கியத் தொடர்புகளை அடையாளம் காட்டினார்: அவை,  
- ஆட்சியாளர் மற்றும் கையாளப்படும் பொருள்
- கணவன் மற்றும் மனைவி
- தந்தை மற்றும் மகன் அல்லது மகள்
- அண்ணன் மற்றும் தம்பி அல்லது சகோதர உறவுகள்
- நண்பன் மற்றும் நண்பன்  
கன்பூசியத்தின் உள்ளடக்கமானது சீர்திருத்தவாத, இலட்சியப் பார்வையைக் கொண்டிருந்தது மற்றும் ஆன்மாவுக்குகந்ததாக இருந்தது. இத்தத்துவப் பார்வை குடும்ப ஒருங்கிணைப்புக்கு உயர்ந்த இலட்சியத்தை உருவாக்கியது: உறுப்பினர்கள் ஒருவருக்கொருவர் அன்பும், மரியாதையும் கொண்டிருக்க வேண்டும் என்பதையும், மற்றும் அனைவரின் தேவைகளையும் கருத்தில் கொண்டிருக்க வேண்டும் என்பதையும் வலியுறுத்தியது. கன்பூசியம் அரசுக்கு ஒரு உயர்ந்த இலட்சியத்தை பரிந்துரைத்தது: ஆட்சியாளர் தனது மக்களுக்கு தந்தையாகவும், அவர்களின் அடிப்படைத் தேவைகளை கவனிப்பவராகவும் இருக்க வேண்டும் என்பதையும், ஊழியர்கள் தங்கள் ஆட்சியாளர்களை விமர்சிப்பதற்கும், ஊழல் செய்தவர்களை மறுதலிப்பதற்கும் நிர்வாக அமைப்பு இருக்க வேண்டும் என்பதையும் வலியுறுத்தினார்.
# கன்பூசியம்

## புதிய கன்பூசியம்

கன்பூசியத்தின் அகநோக்கு மற்றும் கருத்தியல் பிரிவானது மேற்கில் அறியப்பட்ட ஒரு கன்பூசிய சீர்திருத்தத்தை புதிய கன்பூசியமாக வெளிப்படுத்தியது. இந்த இயக்கமானது சீர்திருத்தவாதிகள், தொண்டு நிறுவனங்கள், அர்ப்பணிப்புள்ள ஆசிரியர்கள் மற்றும் அதிகாரிகள் மற்றும் பதினெட்டாம் நூற்றாண்டில் இருந்து பத்தொன்பதாம் நூற்றாண்டு வரை சமூக மெய்யியலாளர்கள் ஆகியோரை உருவாக்கியது.  
புதிய கன்பூசியத்தின் கருத்தியல் பிரிவு ஒரு மதத் தன்மையைக் கொண்டிருந்தது. அதன் இலட்சியங்கள் ஆழ்ந்ததாக இருந்தன. அவை சொர்க்கம், நரகம் என்ற பார்வையைக் கொண்டிருக்கவில்லை, ஆனால் ஆழ்ந்த, சிறந்த-முழுமையை நோக்கிய பார்வையிருந்தது. ஒருபுறம், கன்பூசியர்களின் மதிப்புகள் அன்றாட வாழ்க்கையில் மிகவும் நெருக்கமாக இணைந்திருப்பதால், அவை சிலநேரங்களில் அற்பமானதாகத் தோன்றுகின்றன. அன்றாட வாழ்க்கை மிகவும் அறிமுகமானதாக இருப்பதால் நாம் அதன் ஒழுக்கநெறியை தீவிரமாக எடுத்துக்கொள்வதில்லை. ஒவ்வொருவரும் ஒருவருக்கு நண்பராகவோ, அல்லது ஒரு பெற்றோராகவோ, அல்லது நிச்சயமாக ஒரு பெற்றோரின் குழந்தையாகவோ இருக்கிறோம். மறுபுறம், கன்பூசியத்தைப் பின்பற்றுவோர், நட்பு, பெற்றோர் தன்மை மற்றும் பெற்றோரைச் சார்ந்த குழந்தையின் மனப்பான்மை இவை குறித்த அறிந்திருந்த கொள்கைகள் மற்றும் இலட்சிய நோக்கு ஆகியவற்றை நமக்கு ஞாபகப்படுத்துகின்றனர். உண்மையான வாழ்க்கையில் நாம் அரிதாகத்தான் இந்த கொள்கைகளை கடைப்பிடிக்கிறோம். பெரும்பாலும், நாம் அனைவரும் உறவுகளின் மீது முழு கவனம் செலுத்துவதற்கு மிகவும் கடினப்பட்டு, வழக்கமான இயல்புகள் வழியாக செல்கிறோம். மனித ஆற்றலுக்குச் சாத்தியமான மிகச் சிறந்த நண்பன், மிகச் சிறந்த பெற்றோர், மிகச்சிறந்த மகன் அல்லது மகள் என்ற நிலையில் அன்பு மற்றும் அக்கறையை வெளிப்படுத்துதல் போன்ற அன்றாட வாழ்க்கையின் செயல்பாடுகளை ஒழுக்க மற்றும் ஆன்மாவின் நிறைவுக்கான தீவிரமான வழியாக கன்பூசியம் எடுத்துரைக்கிறது.
# கன்பூசியம்

## கன்பூசியத்தின் இலக்கியத் தொகுப்புகள்

கன்பூசிய மரபில் மிகவும் துதிக்கப்பட்ட அல்லது போற்றப்பட்ட புனிதமான வேதம் இதுவாகும். இத்தொகுப்பு, கன்பூசியசிற்குப் பின் தொடர்ந்து வந்த சீடர்களால் தொகுக்கப்பட்டிருக்கக்கூடும். இத்தொகுப்பினை வாசிக்கும் தற்காலத்திய வாசகருக்கு இவை ஒன்றுக்கொன்று தொடர்பில்லாத பல வெளிப்பாடுகள் சீரற்ற முறையில் தொகுக்கப்பட்டவையாகக்கூடத் தோன்றலாம்.  
பொதுக் காலம் 1190-இல், கன்பூசியத்தின் இலக்கியத் தொகுப்புகள் அக்காலத்திய நான்கு கன்பூசிய புத்தகங்களின் தொகுதியாக மாறியது, அது 1905 ஆம் ஆண்டு வரை சீனாவில் குடிமைப் பணிகளுக்கான தேர்வுகளில் பாடத்திட்டத்திலும் சேர்க்கப்பட்டிருந்தது. புதிய-கன்பூசிய தத்துவவாதியான சூ சை(Zhu Xi (or) Chu Hsi) என்பவர் கன்பூசியத்தின் தத்துவவாதிகளால் எழுதப்பட்ட தெரிவு செய்யப்பட்ட வரிகளுக்கு அதிகாரமயமான தகுதிநிலையைக் கொடுத்தார். பின்னாளில் இத்தொகுப்பில் மெனிகசு என்பவரின் புத்தகம் (the Book of Mencius) மற்றும் சிறப்பான கற்றல் (the Great Learning) மற்றும் வழியின் தத்துவம் (the Doctrine of the Mean) ஆகியவையும் உள்ளடக்கப்பட்டன.  
பழங்காலத்தின் ஒவ்வொரு சிறந்த தத்துவஞானிகளின் போதனைகளிலும் நடந்தது போல், கன்பூசியசின் சில கருத்துக்கள் மறு பொருள் விளக்கத்திற்கு ஆட்பட்டிருக்கின்றன. உதாரணத்திற்கு, மனிதர்கள் இயற்கையால் ஒரே மாதிரியாக இருப்பதைப் பற்றி நாம் எடுத்துக் கொள்ளலாம், மேலும் நடைமுறையில் அவர்கள் பிரிந்து விடுகிறார்கள் (இலக்கியத்தொகுப்பு 17: 2). மனித இயல்பைப் பற்றிய இந்த சிந்தனை மரபுவழி கன்பூசிய பள்ளியின் கூற்றுப்படி, மனித இயல்பு இயற்கையான அல்லது அசலான நிலையில் சிறப்புடையதாகும் என்பதாகும்.
# கன்பூசியம்

## கன்பூசியத்தின் முக்கியக் கோட்பாடுகள்

கன்பூசியத்தின் அடிப்படையை ஜென் மற்றும் லி ஆகிய இரட்டைக் கோட்பாடுகளே நிர்மாணிப்பதாக கூறப்படுகிறது.